Кхин цхьаъ а дара наха дуьйцуш. Цхьана мовладехь гулбеллачу нехан дог ирахIоттошший, церан дегайовхонаш тоешший долу къамел дина хиллера Джалкхерачу Хьомдуллас (гIараваьлла Iеламстаг а, Умалхьатан тайпанан ваша а волчу). Цу метте сихха схьакхаьчначу Умалхьата ца магийна, куц ду, Хьомдуллас нахе дина хилла долу къамел. Цу гIуллакхана чамбайначу наха: «Тхо цигахь мел верг массо а Хьомдуллас ялсамани чу вигира, мичара вели а ца хууш, схьакхечира КIункIин Умалхьат, цо юханехьа хьаьккхина ялсамани чуьра арадехира тхо», – бохуш, забаре а даьккхина деха дуьйцура и гIуллакх.